Document ID: 32003D0732

Odločba Komisije
z dne 10. oktobra 2003
o spremembi Odločbe 93/52/EGS glede priznanja nekaterih italijanskih provinc kot uradno prostih bruceloze
(notificirano pod dokumentarno številko K(2003)3562)
(Besedilo velja za EGP)
(2003/732/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Komisije 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovino z drobnico v Skupnosti [1], kakor je bila nazadnje spremenjena z Direktivo Sveta 2003/50/ES [2], in zlasti Priloge A(1)(II) k Direktivi,
ob upoštevanju naslednjega:
(1) V Italiji je v regiji Lombardiji (province Bergamo, Brescia, Como, Cremona, Lecco, Lodi, Mantova, Milano, Pavia, Sondrio in Varese) ter v provinci Trento bruceloza (Brucella melitensis) vsaj že pet let bolezen, ki jo je treba obvezno prijaviti.
(2) V provincah Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese in Trento je vsaj 99,8 % gospodarstev z ovcami ali kozami uradno prostih bruceloze. Poleg tega se te province zavezujejo, da bodo ravnale v skladu s Prilogo A(1)(II)(2) k Direktivi 91/68/EGS.
(3) Province Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese in Trento je torej treba priznati za uradno proste bruceloze (Brucella melitensis).
(4) Odločbo Komisije 93/52/EGS [3], kakor je bila nazadnje spremenjena z Odločbo 2003/237/ES [4], je zato treba ustrezno spremeniti.
(5) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Priloga II k Odločbi 93/52/EGS se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 10. oktobra 2003

Labels: 18
6